Lawan n tneqlin ad kerzent lawan n tefsut, s yinna mi ikerzent ad tefsu, tanqeltt ad tegger lexrif ad tegger aqerquc mi d lawan ad xedmen dekkar ad ɛelqen akk dekkar i tneqlin, s yinna ad dzen akk si cceṭ ɣer cceṭ yettili ujenǧer, tettili tɣanimt, yettili ubuweḥbul, tettili tbuzeggaɣt, tettili tbelluḍt, abuyeḥric. Ad t-leqḍeḍ tazert ad tt-tettarram s iferrugen mi d ass mi teqqur akk tazert ad d-tettɛebbiḍ ɣef yeɣyal d ticekkarin, win yesɛan ad yečč wayeḍ ad yaǧew; akkagi i d tafellaḥt n zik, ur lluẓen ara medden xedmen ččan, llan wid isɛan lmal llan wid ur nesɛi ara, wid ur nesɛi ara lexla ur d tt-awin ara lmal d tagi i d tamɛict n zik. Mi i d yewweḍ unebdu ad megren s wemger, ad awin yifellaḥen ixeddamen d yemɛawnen; ad meggren ad dekkiren s yinna mi ikfan tamegra-nni ad cidden nneɛma-nni ad tt-ggen d iqettunen ad tt-awin d iɛemmuṛen mi d lawandeg ara ssarwaten ad ẓarrin annar ad ggaren s annar i yezgaren mi d azal ad srewten, mi d tameddit kfan ad brun i tyuga, nutni ad zizdgen, nneɛma weḥd-s alim weḥd-s, ad awin lxir s ixxamen-nsen keččini ad teččeḍ win ur nesɛi ara ad yaǧew ad tesrewteḍ irden ad tesrewteḍ timẓin, timẓin weḥd-sent ad d-ruḥent s ixxamen s ikufan, ad srewten alim weḥd-s, nneɛma weḥd-s, alim ad t-awin ad t-ggen d lbuṭat i lmal ad ččen. Nneɛma ad tt-id awin win isɛan ad yečč deg uxxam, wayeḍ ad yaǧew ɣef winna ixedmen tafellaḥt, d wagi i d